כמה זמן לוקח להרכיב את האוהל?
חצי דקה
אחרי שמצאתם פתרון להגנה על הפגוש האחורי של הרכב, מה עם כל השאר? ובכן, בדיוק את החלל הזה ינסה למלא האוהל האוטומטי לרכב של Lanmodo. האוהל החכם נשלט באמצעות שלט רחוק והוא מבטיח להגן על הרכב שלכם מפני גשם מלכלך, אבק, פירות למיניהם שנופלים מעצים וכמובן גללים של חיות מעופפות שאם לא מורידים בזמן – עשויים להשאיר כתם לתמיד. יתרון נוסף של האוהל בא לידי ביטוי בכך שהוא ישמור על הרכב שלכם מפני התחממות יתר בימי הקיץ וביכולתו לצנן את טמפרטורת הרכב בעד 35 מעלות – לא רע בכלל. התקנתו של האוהל פשוטה (לטענת היצרן – תוך חצי דקה) ומהרגע שתלחצו על הכפתור ועד לפרישתו המלאה של המגן יעברו סה"כ 8 שניות. אגב, בבדיקות עמידות שבוצעו נזרקו על האוהל אבנים ולבנים והוא התמודד עם אלו בגבורה, כך שאם אתם בבניין ליד או בבניין שלכם משפצים או בונים, תוכלו להיות רגועים. מאחר שמדובר במתקן אוטומטי יש להטעינו, כאשר זמן השימוש שלו בין הטענה להטענה אמור להספיק לכם לעד חודש וחצי. המאפיין האחרון שחשוב שתדעו הוא שמדובר בדגם אוניברסלי, כלומר שהוא מתאים למגוון סוגים של רכבים – החל ממיני ועד לג'יפ.
האוהל ניתן להרכבה בתוך חצי דקה.